زۆدیاکی بکوژ

وێنۆک|لۆگۆی زۆدیاکی بکوژ کە وەکو واژو لە ژێرەوەی نامەکانی دایدەنا
**زۆدیاکی بکوژ** (بە ئینگلیزی: Zodiac Killer) بکوژێکی زنجیرەیی بووە لە باکوری کالیفۆرنیا کە لە کۆتایی ٦٠ەکان و سەرەتای ٧٠ کان ، ناسنامەی زۆدیاک بە نەزانراوی مایەوە و زۆدیاک بە یەکێک لە گەورەترین کوشتنە زنجیرەییە شینەکراوەکانی مێژوو دادەنرێت ، زۆدیاک لە کۆتایی ١٩٦٨ـەوە تا مانگی دەی ١٩٦٩ پێنج کوشتنی ئەنجام داوە کە قوربانیەکانی لە نێوانی تەمەنی ١٦ تا ٢٩ ساڵ بوون و ئەو ناوچانەی کردەکانی تێدا کردوون بریتی بوون لە ڤالیخۆ و پریاسا و سان فرانسیسکۆ ، زۆدیاک ژمارەیەکی زۆر نامەی نارد بۆ دەسگاکانو لە نێو ئەو نامانەدا چوار دانەیان بە شێوازی کۆد نوسرابون تەنها یەک دانەیان بە تەواوەتی شیکرایەوە

## قوربانییەکان

### پشتڕاست کراوەکان
سەرەڕای ئەوەی زۆدیاک لەو نامانەی بۆ ڕۆژنامەکانی ناردبوو وتبووی ٣٧ نەفەری کوشتووە بەڵام لێکۆڵەران تەنها بوونی ٧ قوربانیان پشتڕاست کردۆتەوە کە دوو دانەیان ڕزگاریان بووە
* دەیڤد ئارسەر فارادای ١٧ ساڵ ، بێتی لۆو جۆنسن ١٦ ساڵ : لە ٢٠ ی مانگی دوازدەی ساڵی ١٩٦٨ کوژران لە ڕێگای کەناراوەکانی هەرمان
* مایکڵ ڕینۆت ماگیۆ ١٩ ساڵ ، دارلین ئیلیزابێس فێرین ٢٢ ساڵ : لە ٤ی مانگی ٧ی ١٩٦٩ لە ڤالیخۆ تەقەیان لێکرا ماگیۆ ڕزگاری بوو بەڵام فێرین مرد
* برایان کاڵڤن هاتنڵ ٢٠ ساڵ ، سیسڵا ئان شێپەرد ٢٢ ساڵ : لە ٢٧ ی ٩ ی ١٩٦٩ بە چەقۆ هێرشیان کرایە سەر لە کەناراوی بێریسا ، هانتڵ هەشت چەقۆی لە پشتەوە لێدرا بەڵام ڕزگاری بوو شێپەردیش دوای سێ ڕۆژ مرد
* پاوڵ لی ستین ٢٩ ساڵ : شۆفێری تەکسی بوو لە ١١ی مانگی ١٠ی ١٩٦٩ بە گوللە کوژرا لە سان فرانسیسکۆ

### پشتڕاست نەکراوەکان
* ڕۆبێرت دۆمینگۆسی ١٨ ساڵ ، لینا ئێدواردی ١٧ ساڵ : لە ٤ی ٦ی ١٩٦٣ لە کەنار دەریایەک کوژران نزیکی گاڤیۆتا ،گریمانە دەکرێت ئێداورد و دۆمینگۆس قوربانی دەستی زۆدیاک بن چونکە شێوازی کوژرانەکەیان لە کوشتنەکەی زۆدیاک دەچوو کە دوای شەش ساڵ لە کەناراوی بێریسا ئەنجامی دابوو
* چێری جۆ بەیتسی ١٨ ساڵ : چەقۆ باران کرابوو تا مردن و سەریشی بە نزیکەیی لە ملی جیاکرابۆوە لە ڕێکەوتی ٣٠ مانگی ١٠ی ١٩٦٦ ، پاوڵ ئەیڤری ڕۆژنامەنووس ڕایگەیاند کە هاوشێوەیی زۆر هەیە لە نێوان کوشتنەکانی زۆدیاک و ئەم کوشتنە

## نامەکانی زۆدیاک
لە یەکی هەشتی ١٩٦٩ زۆدیاک سێ نامەی نارد بۆ کۆمەڵێک ڕۆژنامەی سان فرانسیسکۆ  وا دەردەکەوت زۆدیاک نامەکانی ناردبێت تا دڵنیایی بکاتەوە کە بەرپرسە لە چەند هێرشێک ، هەر نامەیەک پێکهاتبوو لە ٤٠٧ کۆد کە زۆدیاک وتبوی کەسایەتی من لە نێو ئەم نامانەدایە ، زۆدیاک داوای کرد کە دەبێت نامەکان لە یەکەم پەڕەی ڕۆژنامەدا بڵاوبێتەوە ئەگەرنا لە ماوەی هەفتەیەکدا هەر کەسێک بە تەنها بگەڕێت لە شەودا ئەوا دەیکوژێت ، ڕۆژی دواتر ڕۆژنامەی کڕۆنیکڵی سانفرانسیسکۆ نامەیەکی زۆدیاکی بڵاوکردەوە و لە تەنیشتیدا نوسیان ، لە ٧ی ٨ی ١٩٦٩ نامەیەکی دیکە بە ڕۆژنامەی لێکۆڵەرانی سان فرانسیسکۆ گەیشت کە تێیدا نوسرابوو  ئەوە جاری یەکەم بوو بکوژەکە ناوێک یان نیشانەیەکی خۆی بڵێت و نامەکە وەکو وەڵامێک بوو بۆ ئەو وتەیەی کە دەیوت دڵنیا نین ئەمە بکوژەکە بێت ، زۆدیاک گەرەنتی دابوو کە ئەگەر کۆدەکە بشکێنن دەتوانن دەستگیریشی بکەن.لە ٨ی ٨ی ١٩٦٩ دوو هاوسەر بە ناوەکانی دۆناڵد و بێتی کە لە کالیفۆرنیا دەژیان توانیان کرایپتۆگرامە ٤٠٨ کۆدیەکە بشکێنن ، کە لە نێویدا چەند هەڵەیەکی ڕێنوسی تێدابو و نوسیبوی کۆیلە کۆدەکاتەوە بۆ ژیانی دواتری ، ناوی بکوژ نەنوسرابو و زۆدیاک نوسیبوی ناوی خۆی ناڵێت چونکە ڕێی لێدەگرن لە کۆکردنەوەی کۆیلە

لە ٢٧ی ١٠ی ١٩٧٠ ڕۆژنامەنوسی کڕۆنیکڵ پاوڵ ئەیڤری (هەواڵی کەیسەکەی دەگواستەوە) کاردێکی هاڵۆوینی پێگەیشت کە واژوو کرابوو بە پیتی Z و نیشانەی زۆدیاکی لەسەربوو لەسەر نامەکە نوسرابوو  نامەکە بە جدی وەرگیراو لە یەکەم پەڕەی کڕۆنیکڵ بڵابۆیەوە

وێنۆک|نامە شیکراوەکەی زۆدیاک
زۆدیاک قسە دەکات ، من مرۆڤ دەکوژم چونکە زۆر بەچێژە ، بەچێژترە لە کوشتنی ئاژەڵە کێویەکانی دارستان لەبەر ئەوەی مرۆڤ دڕندەترین ئاژەڵە ، کوشتن ئەزمونێکی هەیەجاندارم پێدەبەخشێت تەنانەت زۆر سەرنجڕاکێشتریشە لە بەسەربردنی کات لەگەڵ کچێکا ، باشترین بەشی بابەتەکە ئەوەیە کە  دەمرم لەبەهەشتا زیندو دەبمەوەوە و هەموو ئەوانەی کوشتومن دەبنە دەبنە کۆیلەی من

 زۆد

## ژێدرەرەکان

## سەرچاوەکان

پۆل:وتارە ھەتیوەکان
پۆل:ویلایەتە یەکگرتووەکان لە دەیەی ١٩٦٠
پۆل:ویلایەتە یەکگرتووەکان لە دەیەی ١٩٧٠